Publication: Magyar Közlöny
Issue: MK-1998-112 (Year: 1998, Number: 112)
Era: 1990-2004
Section: a 19/1998. (XII. 16.) HM rendelethez
Paragraph Index: 724

c) A fegyvernemi jelzések viselési rendje: — Fegyvernemi jelvényt, jelzést a társasági, köznapi, ünnepi, kimenőzubbonyon, kimenőkabáton, posztóköpenyen kell viselni. A hallgatók a fegyvernemüknek, a tényleges állomány pedig szakmai végzettségének megfelelő jelvényt visel. 1998/112. szám — Tábornoki ezüstszínű tölgy- és babérágat viselnek a tábornokok a társasági zubbonyon. — Tábornoki arany tölgyfalombot viselnek a tábornokok a köznapi zubbonyon. — Tábornoki hímzett aranyszínű tölgyfalombot viselnek a tábornokok a posztóköpenyen. — Tábornoki ezüstszínű hímzett tölgy- és babérágat viselnek a tábornokok a hímzett társasági és köznapi rendfokozati jelzéseken. — Tábornoki barna színű hímzett tölgy- és babérágat viselnek a tábornokok a hímzett gyakorló rendfokozati jelzéseken. — Aranyszínű fegyvernemi jelvényt viselnek a hivatásos főtisztek, tisztek, zászlósok a társasági zubbonyon és a posztóköpenyen, az MH 32. Budapest Őrezred díszzászlóalj főtisztjei, tisztjei és zászlósai a díszköpenyen, a zenekarok főtisztjei, tisztjei és zászlósai a díszzubbonyon és a díszköpenyen. — Ezüstszínű fegyvernemi jelvényt viselnek a hivatásos és szerződéses tiszthelyettesek a társasági zubbonyon és a posztóköpenyen, a honvédek és tisztesek a kimenőzubbonyon és kimenőkabáton, az MH 32. Budapest Őrezred díszzászlóaljnál a tiszthelyettesek és a hadkötelesek a díszköpenyen, a zenekarnál a tiszthelyettes állomány. — Aranyszínű díszített fegyvernemi jelvényt viselnek a hivatásos főtisztek, tisztek, zászlósok a köznapi, a katonai felsőoktatási intézmények honvédségi ösztöndíjas hallgatói a köznapi és az ünnepi zubbonyon, a tartalékos főtisztek, tisztek, zászlósok, valamint a tartalékos tiszti iskolák hallgatói a kimenőöltözeten. — Ezüstszínű díszített fegyvernemi jelvényt viselnek a hivatásos tiszthelyettesek a köznapi, a katonai középfokú oktatási, illetőleg katonai felsőoktatási intézmények középfokú szakképzésében (a továbbiakban: katonai szakképzés) részt vevő, szolgálati viszonyban álló hallgatói a köznapi és az ünnepi zubbonyon, a hadköteles tiszthelyettesek a kimenőöltözeten. — Barna színű fegyvernemi jelvényt visel a Honvédség tényleges állománya — a tábornokok, a repülőhajózók, a repülőszerelők, valamint a honvédek és tisztesek kivételével — a zöld hadi- (gyakorló-) zubbonyon és kabáton. Sapkajelvények

Source: https://magyarkozlony.hu/hivatalos-lapok/461febf3fa6b67002339ef6f63ab76a11e0e1eb7/dokumentumok/1793532f1ce5c0399bab19090c5556c677ae1fcd/letoltes